ᱡᱟᱨᱤᱱᱟ ᱵᱟᱞᱳᱪ

ᱡᱟᱨᱤᱱᱟ ᱵᱟᱞᱳᱪ (ᱡᱟᱱᱟᱢ ᱺ ᱒᱙ ᱰᱤᱥᱮᱢᱵᱚᱨ ᱑᱙᱓᱔ - ᱒᱕ ᱚᱠᱴᱚᱵᱚᱨ ᱒᱐᱐᱕) ᱫᱚ ᱢᱤᱫ ᱯᱟᱠᱤᱥᱛᱟᱱᱤᱟᱹ ᱦᱚᱲ ᱥᱮᱨᱮᱧ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱟᱨ ᱥᱮᱱᱮᱨᱮᱧᱤᱭᱟᱹ ᱦᱚᱸ ᱠᱟᱱ ᱛᱟᱦᱮᱸᱫ ᱮ ᱾ ᱩᱱᱤ ᱫᱚ ᱢᱤᱫ ᱠᱷᱮᱞᱚᱸᱰᱟᱹᱱᱤ, ᱨᱮᱰᱤᱭᱳ ᱟᱨ ᱴᱤᱵᱷᱤ ᱵᱟᱰᱚᱦᱤᱭᱟᱹ, ᱚᱱᱚᱞᱤᱭᱟᱹ, ᱓᱐ ᱠᱷᱚᱱ ᱵᱟᱹᱲᱛᱤ ᱥᱮᱨᱢᱟ ᱞᱟᱹᱜᱤᱫ ᱢᱟᱪᱮᱛ, ᱨᱟᱡᱽᱟᱹᱨᱤᱭᱟᱹ ᱠᱟᱹᱢᱤᱭᱟᱹ ᱟᱨ ᱥᱟᱶᱛᱟᱨᱤ ᱠᱟᱹᱢᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ 

 ᱜᱤᱫᱽᱨᱟᱹ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ 

ᱡᱟᱨᱤᱱᱟ ᱵᱟᱞᱳᱪ ᱟᱜ ᱡᱟᱱᱟᱢ ᱫᱚ ᱒᱙ ᱰᱤᱥᱮᱢᱵᱚᱨ ᱑᱙᱓᱔ ᱥᱟᱞᱮ ᱨᱮ ᱦᱟᱭᱫᱽᱨᱟᱵᱟᱫᱽ ᱨᱮ ᱥᱤᱸᱫᱷ ᱨᱮᱱᱟᱜ ᱚᱞᱞᱟᱦᱟᱵᱟᱫᱽ ᱪᱟᱸᱫᱽ ᱟᱹᱛᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱟᱡ ᱟᱭᱳ ᱜᱩᱞᱡᱟᱨ ᱡᱚᱞᱟᱞᱟᱱᱤ ᱭᱟᱜ ᱜᱩᱨ ᱫᱚ ᱑᱙᱔᱐ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ , ᱛᱤᱱ ᱡᱚᱦᱚᱜ ᱡᱟᱨᱤᱱᱟ ᱫᱚ ᱢᱚᱴᱷᱮ ᱛᱩᱨᱩᱭ ᱥᱮᱨᱢᱟ ᱨᱤᱱᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱳᱦᱢᱢᱚᱫᱽ ᱡᱩᱢᱟᱱ ᱥᱟᱶ ᱮ ᱯᱟᱲᱦᱟᱣ ᱮᱱᱟ ᱾ ᱡᱟᱦᱟᱸᱭ ᱫᱚ ᱢᱤᱫ ᱥᱤᱸᱫᱷᱤ ᱥᱮᱨᱮᱧᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱑᱕ ᱥᱮᱨᱢᱟ ᱵᱚᱭᱚᱥ ᱨᱮ ᱟᱠᱚ ᱨᱤᱱ ᱚᱲᱟᱜ ᱦᱚᱲ ᱫᱚ ᱢᱤᱫ ᱥᱟᱺᱜᱤᱧ ᱯᱮᱲᱟ ᱥᱟᱹᱜᱟᱹᱭ ᱥᱟᱶ ᱩᱱᱤ ᱠᱚ ᱡᱟᱶᱟᱭ ᱠᱟᱭ ᱨᱮᱱᱟᱜ ᱠᱚ ᱵᱮᱵᱚᱥᱛᱟ ᱠᱮᱫ-ᱟ ᱾ ᱩᱱᱤ ᱨᱤᱱ ᱫᱚ ᱵᱟᱨᱭᱟ ᱜᱤᱫᱽᱨᱟᱹ ᱠᱤᱱ ᱛᱟᱦᱮᱸ ᱠᱟᱱᱟ ᱺ ᱚᱠᱷᱛᱚᱨ ᱵᱟᱞᱳᱪ ᱫᱚ ᱡᱤᱱᱟ (᱑᱙᱕᱒ ᱨᱮᱭ ᱡᱟᱱᱟᱢ ᱞᱮᱱᱟ) , ᱟᱨ ᱚᱥᱞᱚᱢ ᱯᱚᱨᱵᱮᱡᱽ (᱑᱙᱕᱗ ᱨᱮᱭ ᱡᱟᱱᱟᱢ ᱞᱮᱱᱟ) ᱧᱩᱛᱩᱢ ᱛᱮᱦᱚᱸ ᱠᱤᱱ ᱵᱟᱰᱟᱭᱚᱜ-ᱟ ᱾ ᱚᱱᱠᱟ ᱫᱚ, ᱵᱟᱞᱳᱪ ᱟᱨ ᱟᱡ ᱡᱟᱶᱟᱭ ᱩ ᱤᱭᱟᱜ ᱢᱟᱬᱟᱝ ᱥᱮᱫ ᱥᱮᱪᱮᱫ ᱥᱟᱛᱟᱢ ᱪᱮᱛᱟᱱ ᱨᱮᱫᱚ ᱵᱟᱝ ᱨᱮᱵᱮᱱ ᱠᱤᱱ ᱛᱟᱦᱮᱸ ᱠᱟᱱᱟ ᱟᱨ ᱱᱩᱠᱤᱱ ᱡᱩᱲᱩ ᱫᱚ ᱑᱙᱕᱘ ᱥᱟᱞᱮ ᱨᱮ ᱠᱚ ᱵᱟᱯᱟᱜᱽ ᱠᱟᱫ ᱠᱤᱱᱟ ᱾ ᱵᱟᱞᱳᱪ ᱫᱚ ᱑᱙᱖᱐ ᱥᱟᱞᱮ ᱨᱮ ᱨᱮᱰᱤᱭᱳ ᱦᱟᱭᱫᱽᱨᱟᱵᱟᱫᱽ ᱮ ᱡᱚᱭᱮᱱ ᱠᱮᱫ-ᱟ ᱟᱨ ᱑᱙᱖᱑ ᱥᱟᱞᱮ ᱨᱮ ᱟᱡᱟᱜ ᱯᱩᱭᱞᱩ ᱥᱮᱱᱮᱨᱮᱧ ᱥᱤᱨᱯᱷᱟᱹᱭ ᱟᱢᱮᱴ ᱠᱮᱫ-ᱟ ᱾ ᱩᱱ ᱡᱚᱦᱚᱜ ᱡᱟᱨᱤᱱᱟ ᱫᱚ ᱥᱤᱸᱫᱷᱤ ᱨᱟᱡᱽᱱᱮᱛᱟ ᱨᱚᱥᱩᱞ ᱵᱚᱠᱥ ᱯᱟᱞᱳ ᱥᱟᱶ ᱵᱟᱯᱞᱟ ᱥᱟᱹᱜᱟᱹᱭ ᱨᱮᱭ ᱛᱚᱞ ᱮᱱᱟ ᱾ ᱩᱱᱠᱤᱱᱟᱜ ᱵᱟᱯᱞᱟ ᱦᱩᱭ ᱮᱱᱟ ᱾ ᱒᱒ ᱥᱮᱯᱴᱮᱢᱵᱚᱨ ᱑᱙᱖᱔ ᱫᱚ ᱦᱟᱭᱫᱽᱨᱟᱵᱟᱫᱽ ᱨᱮ ᱟᱨ ᱩᱱᱤᱭᱤᱡ ᱢᱤᱫ ᱦᱚᱯᱚᱱ ᱚᱭᱟᱡᱽ ᱚᱞᱤᱯᱷ ᱯᱟᱞᱤᱡᱳᱭ ᱛᱟᱦᱮᱸ ᱠᱟᱱᱟ ᱾  ᱑᱙᱖᱗ᱨᱮ, ᱩᱱᱤ ᱫᱚ ᱢᱚᱰᱮᱞ ᱟᱥᱲᱟ ᱥᱤᱸᱫᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱢᱟᱪᱮᱛᱟᱹᱱᱤᱭ ᱵᱮᱣᱟᱣ ᱮᱱᱟ ᱾ ᱩᱣᱤ ᱫᱚ ᱑᱙᱙᱗ ᱨᱮ ᱠᱟᱹᱢᱤ ᱠᱷᱚᱱ ᱡᱤᱨᱟᱹᱣ ᱮᱱᱟ ᱟᱨ ᱒᱐᱐᱕ ᱥᱟᱞᱮ ᱨᱮ ᱞᱤᱭᱟᱠᱚᱛ ᱱᱮᱥᱱᱟᱞ ᱦᱟᱥᱯᱟᱛᱟᱞ ᱨᱮ ᱵᱽᱨᱮᱱ ᱠᱮᱱᱥᱚᱨ ᱛᱮ ᱩᱱᱤ ᱫᱚᱭ ᱜᱩᱨ ᱥᱟᱹᱨᱤ ᱮᱱᱟ ᱾  

 ᱢᱟᱹᱱ ᱟᱨ ᱥᱤᱨᱯᱷᱟᱹ 

᱑᱙᱙᱔ ᱨᱮ ᱯᱟᱠᱤᱥᱛᱟᱱ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱦᱚᱛᱮᱛᱮ ᱩᱫᱩᱜ ᱥᱚᱫᱚᱨ ᱨᱮᱱᱟᱜ ᱜᱚᱨᱚᱵᱟᱱ ᱥᱤᱨᱯᱷᱟᱹ ᱾ 

ᱯᱷᱮᱭᱫᱽ ᱚᱦᱢᱚᱫᱽ ᱯᱷᱮᱭᱫᱽ ᱥᱤᱨᱯᱷᱟᱹ ᱾  

ᱯᱟᱠᱤᱥᱛᱟᱱ ᱴᱮᱞᱤᱵᱷᱩᱡᱚᱱ ᱠᱚᱨᱯᱳᱨᱮᱥᱚᱱ (PTV) ᱥᱤᱨᱯᱷᱟᱹ ᱾  

ᱞᱟᱞ ᱥᱟᱦᱵᱟᱡᱽ ᱠᱚᱞᱚᱱᱫᱚᱨ ᱥᱤᱨᱯᱷᱟᱹ ᱾ 

ᱥᱟᱦ ᱚᱵᱽᱫᱩᱞ ᱞᱚᱛᱤᱯᱷ ᱵᱷᱤᱴᱟᱭᱤ ᱥᱤᱨᱯᱷᱟᱹ ᱾ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
 Profile of Zarina Baloch (archived)